Vi bor langt ude på landet uden mulighed for internet via fiber, så vi er tvunget til at få vores internet via telefonforbindelsen (kobber), da vi ikke ønsker trådløst internet. Hidtil har vi fået vores internet via Fullrate via 1 kobberpar som gav en 5 / 0,5 Mbit forbindelse , som Fullrate havde købt via TDC's kobber, og vi har været meget tilfredse med Fullrates service. Vores nabo fik på et tidspunkt 2 kobberpar lagt ind via TDC men havde et langt forløb med store problemer, før det virkede ordentligt hos dem.

Vi besluttede, at vi også gerne ville have en lidt bedre internetforbindelse som naboen, og da det er TDC, som ejer kobberet i området, var vi nu tvunget til at skifte til YouSee/TDC for også at få 2 kobberpar til internetforbindelsen. TCD vil nemlig ikke lade andre udbydere sælge 2 kobberpar til deres kunder – det har TDC altså eneret på at gøre. Min mand var ikke meget for at skifte til TDC / YouSee, da de har et dårligt ry og ofte behandler deres kunder virkeligt dårligt, når man snakker med andre TDC kunder, men ville vi have mere internet ved at få 2 kobberpar ind i huset, så SKULLE vi altså skifte til YouSee/TDC. 
Før havde vi som sagt lige over 5 MBit i download og ca. 0.8 – 0,9 i upload på det ene kobberpar vi havde i forvejen via Fullrate.

Vi bestilte som naboen et ekstra kobberpar ind, og en teknikker fra YouSee kom og skulle lave installationen. 1. dag virkede kun det ene oprindelige kobberpar som hidtil, da teknikkeren havde store problemer med at få det nye ekstra kobberpar til at virke, men han oplyste, at en anden teknikker senere ville sørge for at det andet kobberpar kom op at køre, og så ville vi ca. få 9-10 Mbit i download. Dette skete så først efter 3 dage pga. en mellemliggende weekend. Herefter havde vi så en download på ca. 9 Mbit og en upload på 1-2 Mbit ligesom vores nabo. 

Dette holdt dog kun nogle få dage, så var hastigheden pludseligt faldet til 3,85 Mbit i download. Vi ringede til kundeservice og medarbejderen ville gøre noget inde fra call centeret, som skulle afhjælpe problemet med det samme. Ikke ret længe efter denne samtale var hastigheden så 5,13 Mbit i download og - 0,93 i upload og har ligget nøjagtigt der lige siden. Uanset hvor tit vi har kørt en hastighedstest, så ligger hastigheden præcist der - fuldkommen som før vi fik lagt de 2 kobberpar ind.

Vi betalte 2887,35 kr for at få lagt det ekstra kobberpar ind, så det vil sige, at vi har givet næsten 3000 kr for INGENTING, da hastigheden igen er tilbage svarende til det ene oprindelige kobberpar og har ligget meget stabilt på 5,13 Mbit / 0,93 Mbit lige siden denne samtale med en service medarbejder, som foretog en ændring manuelt inde fra callcenteret. Vi har udført utallige hastighedstests siden og download ligger stabilt på 5,13 - 5,14 Mbit og upload på 0,93 Mbit nærmest som om hastigheden er fastlåst. Vi ser ALDRIG download over de 5,14 Mbit selvom YouSee har lovet, at hastigheden via 2 kobberpar vil være op til 10 Mbit alt efter de tekniske forhold på de givne tidspunkter. 

Vi ringede selvfølgeligt ind til kundeservice igen, da vi jo åbenlyst igen kun har 1 fungerende kobberpar, som før vi bestilte og betalte de knap 3000 kr for at få et ekstra kobberpar ind, men servicemedarbejderen fejede os straks af banen ved at sige, at vi jo får hvad de har lovet os, hvilket er minimum 5 Mbit i download, så hun kunne ikke gøre noget for os. Problemet er jo, at det 2. kobberpar, som vi jo har betalt næsten 3000 kr for at få lagt ind åbenlyst ikke virker. Hvordan skal vi så nogensinde få rettet fejlen ????????? 

Alle som ved noget om internet via kobber ved ud fra vores målinger, at vi nu igen kun har 1 fungerende kobberpar ind i huset, og vi har tilsyneladende smidt de 3000 kr i et stort sort hul uden at få noget for dem – udover at vi jo nu hver måned skal betale flere penge for den højere hastighed – som vi så ikke får alligevel! Vi får åbenbart først YouSee i tale, hvis det andet kobberpar holder op med at fungere og download derfor kommer under 5 Mbit. 

Dette er bondefangeri af værste skuffe. Da det jo som sagt er TDC, som ejer kobberet, så kan vi ikke gå andre steder hen og købe denne vare, så TDC /YouSee bruger sin eneret på kobberet til at behandle sine kunder som det rene skidt og er totalt lige glade med, at de har solgt en vare, som ikke fungerer, da de har sat en mindste grænse på 2 kobberpar, som svarer til det man får leveret ved 1 kobberpar, så kunder med 2 kobberpar aldrig kan klage over, at de alligevel ikke får internet via de 2 kobberpar, som de har betalt spidsen af en jetjager for at få lagt ind. 

Vi vil på ingen måde anbefale andre at skifte til YouSee / TDC, hvis de på nogen måde kan undgå dem. Pas på – man behandles arrogant og nedladende. Selvom min mand efter den totale afvisning fra servicemedarbejderen i anden omgang bad om at komme til at tale med hendes chef, så kom han aldrig til det, selvom hun lovede, at han ville ringe tilbage inden 24 timer. For øvrigt forlangte hun at få at vide, hvad min mand ville tale med chefen om! 

At YouSee bruger ordet ”Kundeservice” er grinagtigt, og det taler for sig selv at 25% her på Trustpilot kun giver YouSee 1 ud af 5 stjerner. Dette ville andre firmaer helt sikkert gøre noget for at ændre på, men YouSee / TDC føler sig åbenbart hævet over alle andre pga. sit monopol på kobberet.

I mine øjne svarer dette til at sælge en vare til en kunde, og så kort efter leverancen, så tager firmaet varen tilbage uden at returnere pengene – det er det, vi andre kalder at bedrage eller stjæle!!!

D. 30/12-2016 kl 10.12. Har lige lavet en hastighedstest (uden Wifi eller programmer kørende) og vi har lige nu 4,68 Mbit i download. I nat kl 2 var download 4,52 så den er da helt gal!!!!!!!!